මේ වනවිට මෙරට සිටින ස්ථිර රුධිර දායකයන්ගේ සංඛ්‍යාව තුන්ලක්ෂ පනස්දහසක් පමණ වේ.මේ වනවිට ජාතික රුධිර පාරවිලයන සේවා පනත සකස් කිරීමේ කටයුතු අවසන් කර ඇති බවත්, මින් පෙර එම පනත පාර්ලිමේන්තුවට ඉදිරිපත් කිරීමෙන් පසු ඉදිරිපත් වූ සංශෝධන ද ඇතුළත් කර නව පනත සකස් කර තිබෙන බවත් කී ඇමැතිවරයා, එය නැවත වරක් නීතිපති දෙපාර්තමේන්තුවට ඉදිරිපත් කිරීමෙන් පසු පාර්ලිමේන්තුවේ අනුමැතියට ඉදිරිපත් කිරීමට නියමිත බවත්, ඉන්පසු එය නීතියක් ලෙස ක්‍රියාත්මක වීම මඟින් මෙරට රුධිර පාරවිලයන සේවාව ශක්තිමත් සේවාවක් ලෙස තව දුරටත් පවත්වා ගෙන යාමට අවශ්‍ය පියවර ගන්නා බවත් ලෝක රුධිර දායකයන්ගේ දිනය සම්බන්ධයෙන් අදහස් දක්වමින් සෞඛ්‍ය ඇමැති මෛත්‍රීපාල සිරිසේන මහතා පවසයි..